S-3275/2020

Mál þetta, sem dómtekið var 9. febrúar sl., höfðaði lögreglustjórinn á höfuðborgarsvæðinu með ákæru 8. desember 2020 á hendur ákærða, S-kk-þgf I-kk-þgf

I-kk-þgf, kt.[...], [...], Hafnarfirði;

„fyrir fíkniefnalagabrot með því að hafa, miðvikudaginn 18. júlí 2018, að Flatahrauni 1 í Hafnarfirði, haft í vörslum sínum í sölu- og dreifingarskyni, 85 stykki af kannabisplöntum, 936,57 gaf kannabislaufum, 88,24 gaf maríhúana og 0,58 gaf tóbaksblönduðu kannabisefni og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við húsleit hjá ákærða.

M. 007-2018-49377

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 85 stykkjum af kannabisplöntum, 936,57 gaf kannabislaufum, 88,24 g af maríhúana og 0,58 gaf tóbaksblönduðu kannabisefni sem lögreglan lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á 3 ræktunartjöldum, 3 gróðurhúsalömpum, 2 loftdælum, loftsíu og spennubreyti með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu málsins 9. febrúar sl. játaði ákærði sakargiftir. Að mati dómara samrýmist játning ákærða gögnum málsins. Brot ákærða teljast því sönnuð og eru þau réttilega heimfærð til refsiákvæða í ákæru.

Sakaferill ákærða er hverfandi oghefur engin áhrif á ákvörðun refsingar hans. Að brotum ákærða virtum þykir refsing hans réttilega ákveðin fangelsi í fimm mánuði. Í ljósi þess mikla dráttar sem varð á útgáfu ákæru í málinu þykir ekki annað koma til álita en fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerðar upptækar 85 kannabisplöntur, 936,57 grömm af kannabislaufum, 88,24 grömm af maríhúana, 0,58 grömm af tóbaksblönduðum kannabisefnum þrjú ræktunartjöld, þrír gróðurhúsalampar, tvær loftdælur, loftsía og spennubreytir sem lögregla haldlagði við leit 18. júlí 2018 að Flatahrauni 1 í Hafnarfirði.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað samkvæmt yfirliti lögreglustjóra, samtals 324.492 krónur.

Dóm þennan kveður upp K-kk-nf H-kk-nf héraðsdómari.

Dómsorð :

Ákærði, S-kk-nf I-kk-nf I-kk-nf, sæti fangelsi í fimm mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 324.492 krónur í sakarkostnað.

Ákærði sæti upptöku á 85 kannabisplöntum, 936,57 grömmum af kannabislaufum, 88,24 grömmum af maríhúana, 0,58 grömmum af tóbaksblönduðum kannabisefnum þremur ræktunartjöldum, þremur gróðurhúsalömpum, tveimur loftdælum, loftsíu og spennubreyti.

K-kk-nf H-kk-nf